да́ждь, гдс̑и, въ се́рдцѣ мое́мъ смире́ніе и по́мыслы бла́ги, подоба́ющыя грѣ́шнику согласи́вшуся тебѣ̀ ка́ятися, и да не вконе́цъ ѡста́виши ду́шу, єди́ною сочета́вшуся тебѣ̀, и исповѣ́давшу тя̀, и вмѣ́стѡ всегѡ̀ мі́ра избра́вшу, и предпоче́тшу тя̀: вѣ́си во гдс̑и, я́кѡ хощу̀ спасти́ся, а́ще и лука́вый мо́й ѻбы́чай препя́тствіемъ мѝ быва́етъ: но возмѡ́жна тебѣ̀, влд̑ко, су́ть вся̂, єли̂ка невозмѡ́жна су́ть ѿ человѣ̂къ